EkBass/fiwiki-20250220-pages-articles huggingface dataset:
Jyrki Nousiainen

Jyrki Nousiainen (s. 20. syyskuuta 1943 Kerimäki) on suomalainen näyttelijä. Nousiainen näytteli 42 vuotta Helsingin Kaupunginteatterissa ennen kuin hän jäi eläkkeelle teatterista.Naapurilähiön Jyrki Nousiainen: Tosi-tv vienyt pohjan kaikelta , Ilta-Sanomat 8.4.2013. Viitattu 10.8.2014. Hän on näytellyt yli 140 näytelmässä, ja hänen erikoisalojaan ovat puheteatterin ohella pantomiimi ja klovneria. == Yksityiselämä == Nousiainen on ollut naimisissa näyttelijä Soila Komin kanssa, ja heillä on yhteinen tytär Saimi Hoyer. ==Lähteet== Luokka:Suomalaiset näyttelijät Luokka:Vuonna 1943 syntyneet Luokka:Elävät henkilöt
Rata Blanca

Rata Blanca on vuonna 1986 perustettu argentiinalainen heavy metal -yhtye. Yhtyeen nykyisen kokoonpanon muodostavat Walter Giardino (kitara), Adrián Barilari (laulu), Guillermo Sánchez (basso), Danilo Moschen (koskettimet) ja Fernando Scarcella (rummut). Yhtyettä pidetään kotimaassaan yhtenä tärkeimmistä metallimusiikin esittäjistä ja se on ulkomailla eräs latinalaisen Amerikan tunnetuimmista. Tähän päivään mennessä yhtyeelle on kotimaassaan myönnetty kuusi kultalevyä ja yksi platinalevy. Yhtyeen toinen albumi Magos, espadas y rosas on myynyt maailmanlaajuisesti yli 5 miljoonaa kappaletta. == Diskografia == === Studioalbumit === * Rata Blanca (1988) * Magos, espadas y rosas (1990) * Guerrero del arco iris (1991) * El libro oculto, EP (1993) * Entre el cielo y el infierno (1994) * Rata Blanca VII (1997) * El camino del fuego (2002) * La llave de la puerta secreta (2005) * El reino olvidado (2008) * The Forgotten Kingdom (2009) * Tormenta Electrica (2015) === Live === * En vivo en Buenos Aires, Cámara Solistas Bach -orkesterin kanssa (1996) * Grandes Canciones (2000) * Poder vivo (2003) * Rata Blanca & Glenn Hughes: A Vivo en Teatro Gran Rex (2003) === Kokoelmat === * Grandes canciones (2000) === Tribuuttialbumit === * La leyenda continúa, Useita yhtyeitä. Jokainen yhtyeen nykyinen ja entinen jäsen on osallisena albumilla. === DVD === * Rata Blanca En Vivo (2003) * Rata Blanca & Glenn Hughes (2005) * Rata Blanca:Gira Por Europa (2006) * Rata Blanca:La Leyenda (2006) === Singlet === * ”Highway on Fire” (2002) * ”Teatro Gran Rex XIV - XII - MMI” (2001) * ”Rata Blanca” (2001) * ”El reino olvidado” (2008) == Aiheesta muualla == * * Luokka:Argentiinalaiset metalliyhtyeet Luokka:Heavy metal -yhtyeet
Wolin (kaupunki)

Wolin () on kaupunki Wolinin saarella Luoteis-Puolassa. Kaupunki sijaitsee Kamieńin piirikunnassa Länsi-Pommerin voivodikunnassa. Wolin kuuluu ensimmäisiin slaavilaisiin kaupunkeihin, ja se tunnetaan nykyisin puolalaisena kalasatamana.Ari Taipale: Saksan matkaopas, s. 93-94. Kustannusosakeyhtiö Tammi, 1995. ISBN 951-31-0534-2. Wolinissa on noin 4 000 asukasta ja se luovutettiin Puolalle muiden alueiden yhteydessä toisen maailmansodan jälkeen vuonna 1945. == Lähteet == Luokka:Länsi-Pommerin voivodikunnan kaupungit
Aspitates ochrearia

Aspitates ochrearia (syn. Semiaspilates ochrearia) on lovimittareihin kuuluva perhoslaji. == Koko ja ulkonäkö == A. ochrearia -lajin siipien kärkiväli on 28–36 millimetriä.Skinner: Colour Identification Guide to Moths of the British Isles, s. 67 == Levinneisyys ja lentoaika == Laji lentää iltahämärästä alkaen, mutta varsinkin koiraat lähtevät häirittynä helposti lentoon lepopaikoiltaan pitkästä heinikosta myös päivällä. Naaraat ovat passiivisempia. Lajilla on ainakin Britanniassa kaksi sukupolvea, joista ensimmäinen lentää toukokuussa ja toinen elo-syyskuussa. == Elinympäristö ja elintavat == Lajin elinympäristöä ovat ruohostoiset hiekkakummut ja joutomaat sekä esimerkiksi vuorovesirannat ja muut korkeaa heinikkoa kasvavat alueet. Laji on laajalle levinnyt ja yleinen Etelä-Englannin rannikolla, mutta se ei ole levittäytynyt sisämaahan. Suomesta lajia ei ole tavattu.Mikkola ym: Suomen perhoset – Mittarit 2, s. 214 == Ravintokasvi == Lajin toukat käyttävät ravinnokseen villiä porkkanaa, liuskaratamoa ja kelttoihin kuuluvaa Crepis vesicaria -lajia. A. ochrearia talvehtii toukkana. == Lähteet == * * === Viitteet === Luokka:Lovimittarit
Mallioppilas (elokuva)

Mallioppilas () on Bryan Singerin ohjaama elokuva vuodelta 1998. Se perustuu Stephen Kingin kirjoittamaan samannimiseen pienoisromaaniin. Elokuvan on käsikirjoittanut Brandon Boyce ja sen pääosia näyttelevät Ian McKellen ja Brad Renfro. Frendeistä tuttu näyttelijä David Schwimmer tekee elokuvassa pienen roolin. ==Juoni== Todd Bowden (Brad Renfro) saa selville, että hänen kotinsa lähistöllä asuva vanha mies, Arthur Denker (Ian McKellen), on todellisuudessa etsintäkuulutettu entinen natsi, Kurt Dussander. Hän kiristää mieheltä tietoja – hän haluaa kuulla natsien hirmutöistä mieheltä itseltään. Hän uhkailee paljastavansa Dussanderin poliiseille, jos tämä ei suostu puhumaan hänelle. Kun aikaa kuluu, asiat alkavat mennä huonosti – he yrittävät kaikin keinoin tuhota toisensa, eivätkä tältä säästy ulkopuolisetkaan. ==Rooleissa== ==Lähteet== * ==Aiheesta muualla== * Mallioppilas Leffatykki.com-sivustolla Luokka:Yhdysvaltalaiset draamaelokuvat Luokka:Vuoden 1998 kanadalaiset elokuvat Luokka:Vuoden 1998 ranskalaiset elokuvat Luokka:Ranskalaiset draamaelokuvat Luokka:Bryan Singerin ohjaamat elokuvat Luokka:Stephen Kingin teoksiin perustuvat elokuvat Luokka:Vuoden 1998 yhdysvaltalaiset elokuvat
Hjerkinn

Hjerkinn on kylä Dovressa, Norjassa, Opplandin läänissä. Se on yksi Norjan kuivimmista paikoista vain 222 mm vuotuisella sademäärällään. Dovrebanenin junat menevät kylän ohi päivittäin. Valtatie E6 menee myös kylän läpi. Norjan armeijan ampuma-alue sijaitsee Hjerkinnissä. == Lähteet == luokka:Norjan kylät Luokka:Dovre
Jarkko Piiparinen

Jarkko Piiparinen (s. 18. huhtikuuta 1966 Lahti) on suomalainen entinen jääkiekkoilija. Hyökkääjä pelasi koko ammattilaisuransa Lahden Reippassa, jota hän edusti kahdeksan kauden ajan. Piiparinen pelasi joukkueessa kolme SM- liigakautta ja hän teki yhteensä 89 runkosarjaottelussa tehot 15+10=25. ==Ura== Piiparinen aloitti uransa Kiekkoreippassa kaudella 1983–1984, jolloin hän pelasi 18 SM-liigaottelua tehoin 3+2=5. New Jersey Devils varasi Piiparisen 11. kierroksella numerolla 211 NHL:n varaustilaisuudessa 1984. Hän ei kuitenkaan ikinä pelannut Pohjois-Amerikassa. Piiparisen uran toinen kausi 1984–1985 päättyi Kiekkoreippaan putoamiseen I-divisioonaan keväällä 1985. Piiparinen kuitenkin jatkoi joukkueessa vielä seuraavat kuusi kautta kevääseen 1991 asti. Vuonna 1989 Kiekkoreippaan nimi vaihtui Hockey-Reippaaksi. Keväällä 1990 Piiparinen oli nostamassa Reipasta takaisin SM-liigaan. Hän pelasi joukkueessa SM-liigaa vielä kauden 1990–1991, jonka jälkeen Piiparinen pelasi seuraavat kaksi kautta II-divisioonaa Heinolan Kiekossa. Piiparinen lopetti uransa kauteen 1995–1996, jonka hän pelasi Lahden Mustangsin riveissä. ==Tilastot== 1983–1984 Kiekkoreipas SM-liiga 18 3 2 5 18 – – – – – 1984–1985 Kiekkoreipas SM-liiga 31 5 3 8 60 – – – – – 1985–1986 Kiekkoreipas I-divisioona 38 18 17 35 74 – – – – – 1986–1987 Kiekkoreipas I-divisioona 27 2 9 11 44 – – – – – 1987–1988 Kiekkoreipas I-divisioona 43 24 20 44 74 5 1 1 2 26 1988–1989 Kiekkoreipas I-divisioona 18 5 9 14 22 – – – – – 1989–1990 Hockey-Reipas I-divisioona 44 10 30 40 20 4 2 1 3 6 1990–1991 Hockey-Reipas SM-liiga 40 7 5 12 22 – – – – – 1991–1992 HeKi II-divisioona 34 17 32 49 98 – – – – – 1992–1993 HeKi II-divisioona 17 4 26 30 69 15 1 8 9 82 1995–1996 Mustangs II-divisioona 10 3 7 10 28 – – – – – 3 kautta yhteensä SM-liiga 89 15 10 25 100 – – – – – ==Lähteet== * * * Luokka:Suomalaiset jääkiekkoilijat Luokka:New Jersey Devilsin varaamat pelaajat Luokka:Vuonna 1966 syntyneet Luokka:Elävät henkilöt
Dala (joki)

Dala on Rhônen sivujoki Sveitsissä, Wallisin kantonissa. Joki saa alkunsa Dalagletscher- ja Flüegletscher-jäätiköiltä noin 2 700 metrin korkeudessa. Dala virtaa Leukerbadin läpi ja laskee Rhôneen Leukin alapuolella.Sveitsin kartta Dala-joessa on alueen kuntien sekä kantonin omistaman KW Dala AG:n vesivoimalaitos, joka alun perin vuonna 1909 rakennettiin Leuk-Leukerbad- rautatien (Gesellschaft Leuk-Leukerbad-Bahnen eli LLB) tarpeisiin. Voimalaitoksen laitteisto uusittiin vuonna 2007. Laitoksen putouskorkeus on 661 metriä. Uuden laitoksen vuosituotanto on noin 32 GWh energiaa.KW Dalan sivut == Lähteet == == Aiheesta muualla == *Leuk-Leukerbad-rautatien historiaa Luokka:Rhônen vesistö Luokka:Valais’n joet
Ádám Szalai

Ádám Szalai (s. 9. joulukuuta 1987 Budapest, Unkari) on unkarilainen jalkapalloilija. Hän edustaa Saksan Bundesliigassa pelaavaa Mainz 05:tä ja on pelipaikaltaan keskushyökkääjä. == Seurajoukkueura == Szalai edusti uransa alkuvaiheilla kotikaupunkinsa Budapest Honvédia ja Újpestia. Vuonna 2004 hän siirtyi saksalaisseura Stuttgartin junioriakatemiaan. Kauden 2006–2007 hän pelasi Stuttgartin reservijoukkueessa tehoilla 33 ottelua ja viisi maalia. Elokuussa 2007 hän siirtyi Real Madrid Castillaan, joka on Real Madridin reservijoukkue. Hänestä maksettiin noin 500 000 euron siirtokorvaus. Hän teki 79 sarjaottelussa 23 maalia. 9\. tammikuuta 2010 Szalai siirtyi kauden loppuun asti ulottuvalla lainasopimuksella saksalaiseen Mainziin.Ungar Adam Szalai wechselt von Real Madrid zu Mainz 05 Main-Spitze. Viitattu 12.10.2010. Hän pelasi ensimmäisen ottelunsa joukkueessa 16. tammikuuta 2010 vieraskentällä Bayer Leverkusenia vastaan. Ensimmäisen maalinsa hän teki 10. huhtikuuta 2010 ottelussa Borussia Dortmundia vastaan. Lainasopimuksen jälkeen hän jäi pysyvällä siirrolla Mainziin. Hän pelasi seurassa kaikkiaan 79 bundesliigaottelua, joissa teki 21 maalia. Kesällä 2013 Adam Szalai siirtyi FC Schalke 04:ään. Hän pelasi seuraavalla kaudella 28 bundesliigaottelua, joissa teki seitsemän maalia. Hän teki kaksi maalia Mestarien liigan karsintakierroksella Schalken voittaessa PAOK FC:n yhteismaalein 4–3. Mestarien liigassa hän pelasi seitsemän ottelua ilman maaleja. Szalai siirtyi kesällä 2014 TSG Hoffenheimiin, jossa pelasi tulokaskaudellaan 26 bundesliigaottelua tehden neljä maalia. Syyskaudella 2015–2016 hän pelasi neljässä sarjaottelussa yhteensä vain 106 minuuttia. Kevätkaudella 2016 hän pelasi lainalla Hannoverissa 16 bundesliigaottelua ilman maaleja. Kolmella seuraavalla kaudella hän teki Hoffenheimissa kahdeksan, viisi ja kuusi liigamaalia. Elokuussa 2019 hän siirtyi Mainziin, jossa hän ensimmäisen kautensa 27 bundesliigaottelussa teki yhden maalin ja samoin toisen kautensa 18 ottelussa. == Maajoukkueura == Szalai pelasi Unkarin alle 20- ja 21-vuotiaiden maajoukkueissa. Ensiesiintymisensä Unkarin maajoukkueessa hän teki 11. helmikuuta 2009 ottelussa Israelia vastaan. Ensimmäisen arvokilpailujen karsintaottelunsa hän pelasi EM-karsintaottelussa Moldovaa vastaan syyskuussa 2010. Neljännessä maaottelussaan, EM-karsintaottelussa San Marinoa vastaan 8. lokakuuta 2010 hän teki maajoukkueuransa ensimmäiset kolme maaliaan. Ensimmäisen arvokilpailujen lopputurnauksen ottelunsa hän pelasi Itävaltaa vastaan EM-kilpailuissa 2016. Hän teki ottelussa myös ensimmäisen arvokisamaalinsa. Szalai on pelannut kesäkuun 10. päivään 2021 mennessä yhteensä 71 A-maaottelua, joissa hän on tehnyt 23 maalia. Hän on pelannut neljä ottelua EM-kilpailuissa sekä 16 MM- ja 21 EM-karsintaottelua. == Lähteet == == Aiheesta muualla == * Szalain tilastot Fussballdaten -sivustolla Luokka:Unkarilaiset jalkapalloilijat Luokka:Vuonna 1987 syntyneet Luokka:Elävät henkilöt
Vestaalimittari

Vestaalimittari (Rhodometra sacraria) on lehtimittareihin kuuluva perhoslaji. == Koko ja ulkonäkö == Vestaalimittari on pienehkö laji, jonka keskimääräinen siipien kärkiväli on 22–28 millimetriä. Lajin tunnistaa helposti etusiiven kärjestä takaviistoon kulkevasta punaisesta-ruosteenruskeasta viirusta. Lajista tunnetaan myös tummempia värimuotoja, jotka ilmeisesti ovat syntyneet kotelovaiheen poikkeavan lämpötilan seurauksena.Skinner: Colour Identification Guide to Moths of the British Isles, s. 25 == Levinneisyys ja lentoaika == Vestaalimittari on levinnyt laajalle, aina Kanariansaarilta Intiaan ja Mongoliaan asti. Etelässä levinneisyysalue ulottuu pitkälle Afrikkaan. Vestaalimittari on Pohjois-Euroopassa vaeltajaperhonen, jolla on vuodessa useita sukupolvia varsinaisella levinneisyysalueellaan. Niiden lentoaika ulottuu keväästä syksyyn. Pohjois-Euroopassa lajia on tavattu yleensä lounaistuulien tuomana syys-lokakuussa. Vestaalimittari on levinnyt Tanskaan 1980-luvulla. Myös Ruotsista ja Virosta on yksittäisiä havaintoja. Laji on tavattu Suomessa kerran, Hattulan Lepaalla vuonna 2003. == Elinympäristö ja elintavat == Laji elää monipuolisissa elinympäristöissä. Se on aktiivinen pääasiassa öisin, mutta yksilöt lähtevät häirittynä lentoon helposti myös päivällä. == Ravintokasvi == Toukan ravintokasveja ovat pihatatar ja muut tatarten suvun kasvit sekä erilaiset hierakat. == Lähteet == * * === Viitteet === Luokka:Lehtimittarit
Taiturimatkija

Taiturimatkija (Mimus polyglottos) on matkijoiden sukuun kuuluva lintulaji. Sitä tavataan pääasiassa Pohjois-Amerikassa. Taiturimatkija on viiden Yhdysvaltojen osavaltion osavaltiolintu: Arkansasin, Floridan, Mississippin, Tennesseen ja Texasin. Englanniksi laji tunnetaan Northern Mockingbirdinä tai yleisesti pelkästään Mockingbirdinä. == Lähteet == == Aiheesta muualla == *ITIS: Mimus polyglottos Luokka:Matkijat
Michael Jackson Commemorated

Michael Jackson Commemorated on 25. kesäkuuta 2010 Japanin elokuvateattereissa julkaistu dokumentti Michael Jacksonista. Japanissa dokumentti on tuottanut tähän mennessä 1 278 263 dollaria. Dokumentin videomateriaali on kuvattu vuoden 2003 aikoihin, jolloin Jackson suostui ensimmäisen ja viimeisen kerran käyttämään mikrofonia, joka äänitti kaiken hänen puheensa. Kameraryhmä sai luvan kuvata Jacksonia kaikkialle minne hän meni. Dokumentissa nähdään muun muassa Jacksonin vierailu ensimmäisen kerran 30 vuoteen hänen lapsuutensa kodissa Garyssa, Indianassa ja Jacksonin sekä Carter veljesten, Aaronin ja Nickin, välinen kakkusota. Tuotantoyhtiö Flamingo Features aikoo julkaista dokumentin myös muualla maailmassa, jos se saa siihen luvan. == Lähteet == Luokka:Michael Jackson -dokumenttielokuvat Luokka:Yhdysvaltalaiset dokumenttielokuvat Luokka:Vuoden 2010 dokumenttielokuvat
Boyle

Boyle on tai on ollut seuraavien henkilöiden sukunimi: * Anthony Boyle (s. 1994), pohjoisirlantilainen näyttelijä * Brian Boyle (s. 1984), yhdysvaltalainen jääkiekkoilija * Dan Boyle (s. 1976), kanadalainen jääkiekkoilija * Danny Boyle (s. 1956), englantilainen elokuvaohjaaja ja -tuottaja * Daryl Boyle (s. 1987), kanadalais-saksalainen jääkiekkoilija * Frankie Boyle (s. 1972), skotlantilainen koomikko ja käsikirjoittaja * Frederick Boyle (s. 1949), australialainen murhaaja * George Frederick Boyle (1886–1948), australialais-yhdysvaltalainen pianisti ja säveltäjä * Katie Boyle (2016–2018), brittiläinen juontaja * Lara Flynn Boyle (s. 1970), yhdysvaltalainen näyttelijä * Lauren Boyle (s. 1987), uusiseelantilainen uimari ja maailmanmestari * Lisa Boyle (s. 1968), yhdysvaltalainen näyttelijä, malli ja valokuvaaja * Martin Boyle (s. 1993), skotlantilais-australialainen jalkapalloilija * Mary Boyle (s. 1970), brittiläinen vuonna 1977 kadonnut tyttö * Peter Boyle (1935–2006), yhdysvaltalainen näyttelijä * Raelene Boyle (s. 1951), australialainen pikajuoksija * Robert Boyle (1627–1691), brittiläinen luonnonfilosofi, kemisti ja fyysikko, Boylen lain keksijä * Susan Boyle (s. 1961), brittiläinen laulaja ja vapaaehtoistyöntekijä * Willard S. Boyle (1924–2011), kanadalainen fyysikko, Nobelin fysiikanpalkinnon saaja. ==Katso myös== * Boylen laki
Thunder and Lightning

Thunder and Lightning voi tarkoittaa seuraavia asioita: * Kuin rasvattu salama (Thunder and Lightning), yhdysvaltalainen elokuva vuodelta 1977 * Thunder and Lightning, Thin Lizzyn albumi vuodelta 1983 * ”Thunder and Lightning”, Vukašin Brajićin kappale vuodelta 2010.
Taistelu myllyllä

thumb|Kuvitettu klassikko "Taistelu myllyllä" no 118. Taistelu myllyllä () on ranskalaisen kirjailijan Émile Zolan kirjoittama novelli, joka on suomennettu kahdella nimellä: Rynnäkkö myllyä vastaan ja Taistelu myllyn luona. Novelli kertoo vuosina 1870–1871 käydystä Saksan–Ranskan sodasta. Novellista julkaistiin myös suomeksi 1950-luvulla nuorisolle suunnattu sarjakuvalehti Kuvitettuja klassikkoja no 118. ==Julkaisut== * "Taistelu myllyn luona", kokoelmassa Kertomuksia, suomentaja Eero Erkko. Werner Söderström 1888 * "Rynnäkkö myllyä vastaan" (L’attaque du moulin); suomeksi K. N-n, Helsinki : Työväen sanomalehti-o.y 1906. Julkaistu uudelleen kokoelmassa Rakkauden uhri ; Rynnäkkö myllyä vastaan, Tiberius kirjat 2020 ISBN 978-952-7351-43-7 Luokka:Novellit
Chuck

Chuck voi tarkoittaa seuraavia asioita: * Chuck, miehen etunimi * Chuck, Sum 41:n albumi vuodelta 2004 * Chuck, yhdysvaltalainen televisiosarja * ChucK, ohjelmointikieli * Chuck, Mario-pelisarjan hahmo * Chuck, Kodomo no Jikan -mangan hahmo.
Molotšnyi

Molotšnyi () on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Kuolajoen alajuoksulla kolme kilometriä Kuolan kaupungista etelään. Taajamassa ja kunnassa on 5 200 asukasta (vuonna 2010). ==Maantiede ja asutus== Molotšnyin kunnan pinta-ala on 33,78 neliökilometriä. Se rajoittuu idässä ja lännessä Kuolan piirin Kildinstroin, lännessä Murmašin ja pohjoisessa Kuolan kuntiin.Generalnyi plan, s. 6. Pinta-alasta 37,3 % on maatalousmaata, 27,9 % asuinaluetta ja 27,0 % metsääGeneralnyi plan, s. 42.. Taajaman lisäksi kuntaan kuuluu Vyhodnoin rautatieasema, jossa vuonna 2009 oli 60 asukastaGeneralnyi plan, s. 20, 25.. ==Historia== Molotšnyi on saanut alkunsa vuonna 1935, jolloin Arktikan maatila siirrettiin Salavarakan tunturien luokse neljän kilometrin päähän Kuolasta. 1970-luvulla perustettiin kaksi suurkanalaa sekä maatalouden palveluyritys, ja vuonna 1979 paikkakunta sai kaupunkimaisen taajaman statuksen. ==Liikenne, talous ja palvelut== Molotšnyin ohi kulkee Pietarin ja Murmanskin välinen valtatie M18 sekä Muurmannin rata, jolla on Vyhodnoin asema. Taajamasta on linja-autoyhteydet Kuolaan ja Murmanskiin. Vyhodnoin asemalla ei ole matkustajaliikennettä.Generalnyi plan, s. 44–46. Paikallisista elinkeinoista tärkein on maatalous. Murmanskin suurkanalan lisäksi kunnassa toimii maatalouden palveluyritys Murmanskselhozhimija, kaksi yksityistilaa sekä pienimuotoista elintarvike-, puunjalostus- ja rakennustarviketeollisuutta. Snežnajan ja Arktikan suurkanalat ovat lopettaneet toimintansa. Yli puolet työvoimasta käy töissä Murmanskissa.Generalnyi plan, s. 23–24. Palveluihin kuuluu kaksi lastentarhaa, keskikoulu, lasten musiikkikoulu, kulttuuritalo, kaksi kirjastoa ja pieni poliklinikkaGeneralnyi plan, s. 37–38.. Kunnan koillisosaan suunnitellaan laskettelukeskustaGeneralnyi plan, s. 26.. ==Lähteet== * ===Viitteet=== ==Aiheesta muualla== * Molotšnyin kunnan sivusto * Molotšnyin kunta Kuolan piirin sivustolla * Molotšnyin kunta Murmanskin alueen sivustolla Luokka:Kuolan piiri Luokka:Murmanskin alueen kaupunkityyppiset taajamat
Humboldt

Humboldt voi tarkoittaa seuraavia: * Humboldt, kaupunki Saskatchewanissa, Kanadassa. * Humboldtin piirikunta, piirikunta Kaliforniassa, Yhdysvalloissa. * Alexander von Humboldt (1769–1859), saksalainen luonnontieteilijä ja tutkimusmatkailija. * Wilhelm von Humboldt (1767–1935), oli saksalainen filosofi, kielitieteilijä, diplomaatti, valtiomies ja yliopiston perustaja. * Humboldt-yliopisto, Wilhelm von Humboldtin perustama yliopisto Berliinissä. * Humboldtin merivirta, merivirta Etelä-Amerikan länsirannikolla.
Sävelkansio (Veikko Tuomi)

Sävelkansio on Finnlevyn HELMI-merkillään vuonna 1979 julkaisema kokoelma- albumi porilaisen laulaja Veikko Tuomen tuotannosta vuosilta 1950–1963. Tuomi aloitti muusikonuransa 1940-luvulla ja ryhtyi ammattilaiseksi vuonna 1952 saavutettuaan suosiota levylaulajana. Levyn esittelytekstin on tehnyt Erkki Pälli. Tuomen klassikkoista hän nostaa esille kappaleet Satu ruskeista silmistä (1950), Kotiseutuni (1952), Lehdetön puu (1953), Hiekkaa (1957), Sabina (1961) ja Musta ruusu (1962). Hän kertoo, että Tuomi on levyttänyt kolmisensataa laulua ja muistuttaa, että Tuomi on kunnostautunut myös säveltäjänä ja sanoittajana. Sävellyksistä kymmenisen on levytetty ja sanoituksista Pälli mainitsee valssin "Muistoja Karpaateilta". Albumi julkaistiin ilmestymisvuonnaan 1979 LP-levynä (Finnlevy HELMI HLP 403) ja C-kasettina (HK 403). LP-levyn kannen on suunnitellut Ateljee Lohrum ja valmistanut Kirjapaino E. Kuronen. == Kappaleet == Sivu 1. 1\. Musta ruusu – 2:52 : (Säv. Pentti Viherluoto, san. Harry Etelä, sov. Pentti Lasanen) : 1962 © Levysävel 2\. Hopeahiukset – 2:08 : (Säv. ja san. Walter Rae, sov. Kaarlo Valkama) : 1950 © Scandia 3\. Satu ruskeista silmistä – 2:52 : (Säv. ja san. Jauhiainen, sov. Matti Viljanen) : 1950 © Scandia 4\. Itämaan ruusuja – 2:52 : (Säv. I. Ivanovici, suom.san. Olavi Paku, sov. Kaarlo Valkama) : 1954 © Scandia 5\. Hiekkaa (Polvere) – 3:03 : (Säv. Mario Micheletti, suom.san. Saukki, sov. Kaarlo Valkama) : 1957 © Scandia 6\. Musta neito Bogotan (Jede Frau in Bogota) – 3:00 : (Säv. Hans Lang, suom.san. Pekka Saarto, sov. Kaarlo Valkama) : 1957 © Scandia 7\. Kotiseutuni – 2:31 : (Säv. ja san. Lauri Jauhiainen, sov. Kaarlo Valkama) : 1952 © Scandia \---- Sivu 2. 1\. Sabina – 2:55 : (Säv. Olavi Karu, san. Lauri Vuorre, sov. Pentti Lasanen) : 1961 © Levysävel 2\. Minä syksyllä synnyin – 2:58 : (Säv. ja san. Jauhiainen, sov. Kaarlo Valkama) : 1950 © Scandia 3\. Poema tango – 2:38 : (Säv. Mario A. Melfi, suom.san. Pauli Ström, sov. Kaarlo Valkama) : 1953 © Scandia 4\. Soi, viulu soi (Play Fiddle Play) – 2:45 : (Säv. Emery Deutsch – Arthur Altman, suom.san. Solja Tuuli, sov. Jaakko Salo) : 1963 © Scandia 5\. Lempilauluni – 3:04 : (Säv. ja san. Jauhiainen–Kurki, sov. Matti Viljanen) : 1951 © Scandia 6\. Lehdetön puu – 2:58 : (Säv. Timo Vuori, san. Annuli, sov. Alvar Kosonen) : 1953 © Levysävel 7\. Näkemiin tähtisilmä – 2:55 : (Säv. Eino Partanen, san. Solja Tuuli, sov. Kaarlo Valkama)) : 1955 © Scandia \---- Kappaleista PSO- tuotantoa ovat "Musta ruusu", "Sabina" ja "Lehdetön puu", "Soi, viulu soi" on Scandia-Musiikki -tuotantoa ja loput Finnlevy-tuotantoa. == Lähteet == Veikko Tuomi LP Sävelkansio (Finnlevy HELMI HLP 403, 1979) Luokka:Vuoden 1979 kokoelma-albumit Luokka:Veikko Tuomen albumit
Koch

Koch voi tarkoittaa seuraavia: == Henkilöitä == * Alexander Koch (s. 1988), yhdysvaltalainen näyttelijä * Anders Koch (s. 1997), tanskalainen jalkapalloilija * Ari Koch (s. 1956), suomalainen kuvanveistäjä * Beate Koch (s. 1967), saksalainen keihäänheittäjä * Bill Koch (s. 1955), yhdysvaltalainen maastohiihtäjä * Bodil Koch (1903–1972), tanskalainen poliitikko ja ministeri * Carl Ludwig Koch (1778–1857), saksalainen eläintieteilijä * Carsten Koch (s. 1945), tanskalainen poliitikko ja ministeri * Charles Koch (s. 1935), yhdysvaltalainen liikemies, Koch Industries-yhtiön toimitusjohtaja * Christina Koch (s. 1979), yhdysvaltalainen avaruuslentäjä * David Koch (1940–2019), yhdysvaltalainen liikemies * Ed Koch (1924–2013), yhdysvaltalainen demokraattipoliitikko * Elisabeth Koch (1891–1982), suomalainen puutarha- ja pihasuunnittelija * Erich Koch (1896–1986), saksalainen Gauleiter ja valtakunnankomissaari * Erland von Koch (1910–2009), ruotsalainen säveltäjä * Friedrich Koch (1862–1927), saksalainen säveltäjä ja musiikkipedagogi * Hans- Reinhard Koch (1929–2018), saksalainen katolinen piispa * Heinrich Christoph Koch (1749–1816), saksalainen musiikkiteoreetikko, säveltäjä, leksikograafikko ja viulisti * Helge von Koch (1870–1924), ruotsalainen matemaatikko * Herman Koch (s. 1953), alankomaalainen kirjailija ja kolumnisti * Howard Koch (1902–1995), yhdysvaltalainen elokuvakäsikirjoittaja * Ilse Koch (1906–1967), saksalainen keskitysleirivartija * Joel Koch (s. 1998), suomalainen ohjelmoija ja YouTube-videoiden tekijä * Johan Koch (s. 1984), ruotsalais-saksalainen jääpalloilija * Joseph Anton Koch (1768–1839), itävaltalainen taidemaalari * Karl Koch (1892–1963), saksalainen elokuvaohjaaja * Karl Koch, Hagbard (1965–1989), saksalainen hakkeri * Karl Koch (1809–1879), saksalainen kasvitieteilijä * Karl Otto Koch (1897–1945), Buchenwaldin keskitysleirin komentaja * Kees Koch (1936–2021), alankomaalainen kiekonheittäjä ja kuulantyöntäjä * Lauge Koch (1892–1964), tanskalainen geologi * Marco Koch (s. 1990), saksalainen uimari * Marita Koch (s. 1957), saksalainen pikajuoksija ja olympiavoittaja * Martin Koch (s. 1982), itävaltalainen mäkihyppääjä ja olympiavoittaja * Martin Koch (1882–1940), ruotsalainen kirjailija * Pauline Einstein, o.s. Koch (1858–1920), Albert Einsteinin äiti * Robert Koch (1843–1910), saksalainen lääkäri ja mikrobiologi, Nobelin lääketieteen palkinnon saaja * Robin Koch (s. 1996), saksalainen jalkapalloilija * Rudolf Koch (1876–1934), saksalainen kalligraafikko, kirjasinsuunnittelija ja opettaja * Sebastian Koch (s. 1962), saksalainen näyttelijä * Sigurd von Koch (1879–1919), ruotsalainen säveltäjä, pianisti ja musiikkikriitikko * Silvana Koch-Mehrin (s. 1970), saksalainen poliitikko ja europarlamentaarikko * Thomas Koch (s. 1983), itävaltalainen jääkiekkoilija == Yrityksiä == * Koch Guitar Electronics, alankomaalainen kitaravahvistimia valmistava yritys * Heckler & Koch, saksalainen aseteollisuusyritys * Koch Records, yhdysvaltalaisen levy- yhtiö E1 Musicin entinen nimi * Koch Industries, yhdysvaltalainen petrokemian alan suuryhtiö * Koch Media, saksalainen mediayhtiö
John Cougar (albumi)

John Cougar on yhdysvaltalaisen laulaja-lauluntekijä John "Cougar" Mellencampin neljäs studioalbumi vuodelta 1979. Sen on kustantanut Riva Records. Levyn ovat tuottaneet Ron ja Howard Albert yhtiöstä Fat Albert Productions Inc. Äänittäjänä on toiminut Don Gehman ja hänen apunaan Sam. Levyä on valmistettu Englannissa. Tällöin jakelusta on huolehtinut WEA Records Ltd, joka kuuluu Warner Communicationsiin. Levykannen valokuvista ja suunnittelusta on vastannut Norman Seeff. Kannen on valmistanut Garrod and Lofthouse Ltd. == Kappaleet == Sivu 1 # Night Dancin' # Small Paradise # Great Midwest # Miami # Take Home Pay Sivu 2 # Sugar Marie # Welcome to China Town # Pray for Me # Do You Think That's Fair # Taxi Dancer Kappaleet ovat Cougarin tekemiä lukuun ottamatta kappaletta "Pray for Me", jonka toisena tekijänä on levyetiketin mukaan Beckvar ja toisaalla B. Becvar tai Bec Var. Lisäksi kappaleiden nimistä on käytetty myös muotoja "A Little Night Dancin'", "Great Mid-West", "The Great Midwest" ja "Chinatown". Kappaleiden sanat on painettu levypussiin. Niiden oikeudet omistaa G.H. Music Ltd. == The Zone == * Larry Crane * Mike "Chief" Wanchic * Robert "Ferd" Frank * Tom Knowles * John "Cougar" Mellencamp Lisäksi levyllä vierailevat: * Brian Bec Var * Joe Lala * Paul Harris * Blue Weaver * Mike Lewis * RCR * Kitty * Jimmy Horowitz * John Stith == Lähteet == * LP John Cougar (Riva Records RVLP 9, 1979) Luokka:Vuoden 1979 albumit Luokka:John Mellencampin albumit
Vastarintaan

Vastarintaan on kristillistä metallia soittavan Sotahuuto-yhtyeen kolmas studioalbumi vuodelta 2009. == Kappaleet == # # # # # # # # # # # == Arvostelut == * Imperiumi.net: 6–/10Imperiumi.net: Levyarvio * Savon Sanomat: ristiriitainenSavon Sanomat: Levyarvio == Lähteet == == Aiheesta muualla == * * Luokka:Vuoden 2009 albumit Luokka:Sotahuudon albumit
Marina (täsmennyssivu)

Marina voi tarkoittaa seuraavia * Marina, etunimi * marina, venesatama * Marina, palkokasvisuku * Marina di Pisa, kaupunki Italiassa * Marina Horka, kaupunki Valko-Venäjällä * Marina Militare, Italian merivoimat * Marina Palace, hotelli Turussa * Costa Marina, Costa Cruisesin omistama laiva * Morris Marina, henkilöautomalli * Regia Marina, Italian kuninkaallinen laivasto, toiminnassa 1861–1946 *1202 Marina, päävyöhykkeen asteroidi * 23 Marina, pilvenpiirtäjä Dubaissa. * Marina Pinnacle, pilvenpiirtäjä Dubaissa * Marina Blue, pilvenpiirtäjä Miamissa == Sukunimi == * Alfonso Marina, yhdysvaltalainen jalkapalloilija * Anya Marina (s. 1976), yhdysvaltalainen laulaja * Cristian Marina (s. 1965), romanialais-ruotsalainen säveltäjä * Justinian Marina (1901–1977), romanialainen prelaatti * Ninoslav Marina (s. 1974), makedonialainen tietojenkäsittelytieteen tutkija ja yliopiston rehtori * Roberto Marina (s. 1961), espanjalainen jalkapalloilija == Televisiosarjat == * Marina, meksikolainen televisiosarja * Marina, filippiiniläinen televisiosarja * Marina, meksikolais-yhdysvaltalainen televisiosarja.
Oldenburg in Holstein

Oldenburg in Holstein on noin 10 000 asukkaan kaupunki Itämeren rannalla Pohjois-Saksassa. Kaupunki sijaitsee Holsteinin herttuakunnan historiallisella alueella ja kuuluu nykyään Schleswig-Holsteinin osavaltioon Ostholsteinin piirikunnassa. == Lähteet == == Aiheesta muualla == * Kaupungin viralliset verkkosivut Luokka:Saksan kaupungit Luokka:Schleswig-Holsteinin kunnat
Keränen (sukunimi)

Keränen on suomalainen sukunimi, joka voi viitata seuraaviin henkilöihin: *Aleksi Keränen (s. 1981), muusikko *Asko Keränen (s. 1962), basisti, 22-Pistepirkko-yhtyeen perustajajäsen *Elias Keränen (s. 1989), näyttelijä *Erik Keränen (1846–1907), kirjailija *Frans Keränen (1889–1964), päätoimittaja ja edistyspuolueen poliitikko *Hannu Keränen (PK Keränen, s. 1964), kitaristi, 22-Pistepirkko-yhtyeen perustajajäsen *Heimo Keränen (s. 1959), Hyrynsalmen kunnanjohtaja *Jaakko Keränen (1883–1979), ilmatieteilijä *Jani Keränen (s. 1982), jääkiekkoilija *Janne Keränen (s. 1987), jääkiekkoilija *Juha-Pekka Keränen (s. 1968), kenraalimajuri *Juho Keränen (s. 1985), jääkiekkoilija *Kris Keränen (s. 1993), sarjakuvantekijä ja kuvittaja *Lauri Keränen (1833–1917), maanviljelijä ja valtiopäivämies *Lauri Keränen (1906–1977), runoilija ja toimittaja *Markku Keränen (s. 1945), taidemaalari *Marko Keränen (s. 1977), tanssija, tanssinopettaja ja juontaja *Michael Keränen (s. 1990), jääkiekkoilija *Mika Keränen (s. 1973), kirjailija *Milla Keränen (s. 1982), kirjailija *Mira Keränen (s. 1986), kilpa-aerobikkaaja *Niilo Keränen (s. 1950), kansanedustaja, lääkäri, kirjailija *Noora Kaisa Keränen (s. 2001), ampumahiihtäjä *Rami Keränen, kitaristi, Dreamtale-yhtyeen perustaja *Seppo Keränen (s. 1947), luontovalokuvaaja *Tarmo Keränen, säveltäjä, sanoittaja ja tuottaja *Timo Keränen, pesäpalloilija *Toni Keränen (s. 1998), keihäänheittäjä, Timo Keräsen poika *Vesa Keränen (s. 1971), jääkiekkotuomari *Yrjö Keränen (1901–1974), kirjailija. == Kuvitteellisia henkilöitä == * Outi Keränen, tv-sarjassa Sydänjää.
Keränen

Keränen voi viitata seuraaviin: *Keränen, sukunimi *-keränen (corpusculum) yhdyssanoissa: **imukeränen **munuaiskeränen **suonikeränen **tuntokeränen ==Katso myös== *Corpusculum
41 Daphne

41 Daphne on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi H. Goldschmidt vuonna 1856. Pikkuplaneetta sai nimensä kreikkalaisen mytologian Dafnen mukaan. Daphnen läpimitta on noin 174 kilometriä ja pyörähdysaika noin 5,99 tuntia. Sillä tiedetään myös olevan yksi kuu, joka tunnetaan tunnuksella S/2008 (41) 1. ==Lähteet== *JPL Small-Body Database Browser: 41 Daphne * *Satellites and Companions of Minor Planets *(41) Daphne and S/2008 (41) 1 Luokka:Päävyöhykkeen asteroidit
Dombås

Dombås|300px|thumb|right Dombås on taajama Dovren kunnassa Opplandin läänissä Norjassa. Se toimii maantien tärkeänä solmukohtana; etelään johtaa tie nykyiseen pääkaupunkiin, Osloon, länteen Åndalsnes ja pohjoiseen entinen pääkaupunki, Trondheim. Tammikuussa 2009 taajamassa oli 1 116 asukasta. Paikallislehti Viggan toimitus on Dombåsissa. == Lähteet == Luokka:Dovre Luokka:Norjan taajamat
Rhônen jäätikkö

thumb|300px| Rhônen jäätikön alaosa vuonna 2009. Rhônen jäätikkö (aiemmin , tai paikallisesti , , ) on jäätikkö Sveitsissä, Wallisin kantonin koillisnurkassa, Dammastockvuoren juurella noin 3 600 metrin korkeudessa. Rhônejoki saa alkunsa jäätikön alaosasta noin 2 200 metrin korkeudessa. Rhônen jäätikkö oli vuonna 1973 pinta-alaltaan 17,6 neliökilometriä ja pituudeltaan 8 kilometriä. Muiden Alppijäätiköiden tapaan Rhônen jäätikkö pienenee jatkuvasti; vuosisadan kuluessa se on lyhentynyt noin kilometrin. Jäätikkö hävinnee alle sadassa vuodessa. Tiedosto:William Pars Rhonegletscher 1770.jpg|Maalaus vuodelta 1770 Tiedosto:Rhonegletscher1870.jpg|Tilanne vuonna 1870 Tiedosto:Gletch_und_Rhonegletscher_um_1900.jpeg|Vuosi 1900 Tiedosto:Rhoneglacier.JPG|Vuosi 2005 == Lähteet == * Rhônen jäätikön esittely * === Viitteet === == Aiheesta muualla== * Rhônen jäätikkö teemasivustolla * Jääluola Rhônen jäätiköllä Luokka:Sveitsin jäätiköt Luokka:Valais
(153591) 2001 SN263

(153591) 2001 SN263 (kirjoitetaan myös (153591) 2001 SN263) on Maan lähelle tuleva pikkuplaneetta, joka kuuluu Amor-asteroideihin. Kohde löydettiin LINEAR-ohjelmalla vuonna 2001. 2001 SN263 oli ensimmäinen Maan lähelle tuleva asteroidi, jonlla huomattiin olevan kaksi kuuta. Kuut löydettiin vuonna 2008. Pikkuplaneetan läpimitta on noin 2 kilometriä ja pyörähdysaika noin 3,42 tuntia. Kuista läheisempi kiertää noin 4 kilometrin etäisyydellä 2001 SN263:sta ja on läpimitaltaan noin 400 metriä. Kauempana kiertävä kuu kiertää noin 17 kilometrin etäisyydellä asteroidista ja on noin kilometrin läpimittainen. 2001 SN263 on lähinnä Maata sijaitseva pikkuplaneetta, jolla on kaksi kuuta. Sen etäisyys Maasta on noin 11,2 miljoonaa kilometriä. ==Katso myös== *3122 Florence *(136617) 1994 CC ==Lähteet== *JPL Small-Body Database Browser: 153591 (2001 SN263) *Triple Asteroid Found Near Earth *Satellites and Companions of Minor Planets *(153591) 2001 SN263 *Numbered minor planets Luokka:Amor-asteroidit
Kuningaskobra (kappale)

Kuningaskobra on Sauvo Puhtilan suomeksi sanoittama kappale, jonka on vuonna 1956 levyttänyt Annikki Tähti Onni Gideonin Hawaiji-yhtyeen kanssa. Alkuperäiskappaleen ”Snake Charmer” on säveltänyt Teddy Powell ja sanoittanut Leonard Whitcup.Pomus.net ”Kuningaskobra”-kappaleen ovat levyttäneet vuosien saatossa monet suomalaiset artistit, kuten Juha Eirto, Kalevi Korpi, Olavi Virta, Danny, Katri Helena ja Arja Koriseva. Vuonna 2020 Stig esitti kappaleen Vain elämää -ohjelman 11. tuotantokaudella Arja Korisevan päivänä ja cover nousi Suomen virallisen singlelistan ensimmäiselle sijalle marraskuussa 2020. == Lähteet == *Äänitearkisto === Viitteet === Luokka:Sauvo Puhtilan sanoittamat kappaleet Luokka:Suomen singlelistan ykköset
Corpusculum

Corpusculum voi viitata seuraaviin: *Corpusculum bulboideum eli Krasen kappale *Corpusculum lamellosum eli Pacinin kappale *Corpusculum renale t. C. renis eli munuaiskeränen *Corpusculum tactus eli tuntokeränen
Jalmari Kivenheimo

Viktor Jalmar ”Jalmari” Kivenheimo (alk. Stenvall, 25. syyskuuta 1889 Tuusula – 29. lokakuuta 1994 Mikkeli) oli suomalainen voimistelija, joka voitti joukkuevoimistelun hopeaa Tukholman olympialaisissa 1912. 105 vuoden ja 34 päivän ikäisenä kuollut Kivenheimo on vanhimmaksi elänyt suomalainen olympiaurheilija sekä maailman vanhimmaksi elänyt olympiamitalisti. Kivienheimo oli myös viimeinen elossa ollut vuoden 1912 kesäolympialaisten urheilija. Kivenheimo opiskeli biologiaa Helsingin yliopistossa, valmistui maisteriksi 1914. Sen jälkeen hän toimi opettajana Rauman yhteislyseossa vuosina 1916-1919. Sen jälkeen vuodesta 1920 lähtien hän toimi Rauman seminaarin luonnontieteiden lehtorina. Kivenheimo väitteli tohtoriksi vuonna 1948. ==Lähteet== Luokka:Suomalaiset telinevoimistelijat Luokka:Suomalaiset olympiamitalistit Luokka:Yli satavuotiaiksi eläneet suomalaiset Luokka:Vuonna 1889 syntyneet Luokka:Vuonna 1994 kuolleet
Glücksburg

Glücksburg () on noin 6 000 asukkaan kaupunki Pohjois-Saksassa Schleswig- Holsteinin osavaltiossa. Kaupunki sijaitsee Itämerestä erkanevan Flensburginvuonon eteläpuolella, noin 10 kilometriä Flensburgista koilliseen. Kaupungissa sijaitsee muun muassa Glücksburgin linna, jonka rakennutti Tanskan kuningas Kristian III:n poika Hans (Hannu nuorempi), Schleswig-Holstein- Sonderburgin herttua, vuonna 1587.Ari Taipale: Saksan matkaopas, s. 35. Kustannusosakeyhtiö Tammi, 1995. ISBN 951-31-0534-2. Kaupungissa sijaitsee myös Saksan merivoimien tukikohta. == Lähteet == == Aiheesta muualla == * Kaupungin verkkosivusto Luokka:Schleswig-Flensburg Luokka:Saksan kaupungit Luokka:Schleswig-Holsteinin kunnat
Jarrupala (polkupyörä)

Jarrupala on osa polkupyörän jarrujärjestelmää, jonka avulla pyörän vauhtia voi hidastaa tai pysäyttää sen kokonaan. Jokaisessa polkupyörässä tulee olla toimivat jarrut. Jarruna polkupyörässä voi olla joko käsijarru, jalkajarru tai molemmat. Vannejarrullisissa pyörissä jarrupalat on sijoitettu vanteen vastakkaisille puolille. On myös polkupyöriä, joissa on nestejarrut, levyjarrut tai rullajarrut. == Toimintaperiaate == Jarrupalat ovat kiinni vanteen/jarrulevyn molemmilla puolilla ja niistä menee vaijeri jarrukahvoihin. Jalkajarrullisessa pyörässä mekanismi on täysin erilainen. Käsijarrullisessa pyörässä vaijerit menevät ohjaustangossa sijaitseviin kahvoihin. Kun kahvoja painetaan taaksepäin, vaijerit kiristyvät jolloin jarrupalat painautuvat vannetta/jarrulevyä vasten ja estävät pyöriä pyörimästä. Käsijarrupyörässä eturenkaan jarrukahva on ohjaustangon vasemmalla puolella ja takarenkaan jarrukahva oikealla. Käsijarruja käyttäessä on otettava huomioon, että sekä etu- että takajarrua on käytettävä saman verran, varsinkin äkkipysähdyksissä. Mikäli käyttää pelkkää takajarrua, vauhdin hidastaminen ei ole niin tehokasta ja pelkän etujarrun käyttö taas on vaarallista, sillä tällöin takarengas nousee helposti ilmaan ja polkupyörä voi lentää ympäri. == Katso myös == * Polkupyörän jarrujärjestelmä Luokka:Polkupyörän osat Luokka:Jarrut
Takaisin todellisuuteen

Takaisin todellisuuteen on pukkilalaisen 013-yhtyeen ensimmäinen pitkäsoitto. Propaganda Records julkaisi albumin vuonna 1983. Alkuperäinen vinyyliversio on nykyään erittäin harvinainen. Myöhemmin albumi on ilmestynyt lisensoituna CD- versiona Suomessa ja vinyyliversiona Saksassa. Svart Records uudelleenjulkaisi albumin vuonna 2014. ==Nauhoitus== Levy on nauhoitettu pääpiirteittäin mikrofonien kautta eli kitaroita tai bassoja ei ole soitettu suoraan äänityslaitteisiin. Ääni on siis äänitetty suoraan mikrofoneihin, jotta tietty soundi säilyisi. "Wently Keeps" mukailee The Beatlesin kappaletta "While My Guitar Gently Weeps". == Kappaleet == *Kaikki kappaleet kirjoittaneet Ismo Ala-Sippola, ellei muuta ilmoitettu. A-puoli # # # # # # B-puoli # * # # # # # # == Kokoonpano == * Ismo Ala-Sippola – komppi- ja soolokitara, laulu * Arto "Epe" Helenius – komppikitara, laulu * Harri "Jolla" Ala-Sippola – bassokitara, laulu * Ilpo "Kräki" Kotilainen – rummut ja laulu kappaleessa "Kuinka moni?" == Aiheesta muualla == * Takaisin todellisuuteen discogs.com -sivustolla == Lähteet == Luokka:Vuoden 1983 esikoisalbumit Luokka:Suomalaiset punkalbumit
Salt Lick

Salt Lick on ZZ Topin vuonna 1970 julkaisema kappale sekä esikoissingle. Kappaletta ei ole julkaistu millään studioalbumilla, ainoastaan singlenä ja Chrome, Smoke & BBQ -kokoelmalla vuonna 2003. ”Salt Lick” on ZZ Topin ensimmäinen musiikkijulkaisu. == Kappaleet singlellä == Kaikki kappaleet säveltänyt Billy Gibbons. # # Luokka:ZZ Topin kappaleet Luokka:Vuoden 1970 kappaleet
John Washington

John Washington (1631 Englanti – 1677 Westmorelandin piirikunta, Virginia, Brittiläinen Amerikka) oli englantilais-virginialainen maanviljelijä ja poliitikko sekä Yhdysvaltojen ensimmäisen presidentin George Washingtonin iso- isoisä. John Washingtonin vanhemmat olivat Lawrence ja Amphillis Twigden Washington. John asui lapsuutensa vanhempiensa kanssa Sulgrave-nimisen kylän lähellä noin 30 kilometrin päässä Oxfordista. Washingtonit omistivat kartanon sekä suuren maatilan. Englannin sisällissodassa he tukivat silloista kuningasta Kaarle I:tä. Sisällissodan päätyttyä sodan voittaneet parlamentalistit teloittivat Kaarle I:n ja kostivat häntä kannattaneille siviileille. Washingtonien kartano vallattiin ja he joutuivat pakenemaan Essexiin. Vuonna 1655 John Washington lähti yhdessä Edward Prescottin kanssa Virginiaan. John Washington meni ensimmäisen kerran naimisiin Ann Popen kanssa, ja he saivat neljä lasta; Lawrencen, John II:n, Annin sekä yhden nykyisin tuntemattoman. Washingtonin vaimon Ann Popen kuoltua noin vuonna 1675 Washington meni naimisiin Ann Gerradin kanssa. Gerrad kuitenkin kuoli pian avioliiton jälkeen ja Washington meni vielä kolmannen kerran naimisiin, tällä kertaa Annin siskon Frances Gerradin kanssa. Washington kuitenkin kuoli itse vuonna 1677, alle vuosi viimeisimmän avioliittonsa jälkeen. == Lähteet == Luokka:Washingtonin suku Luokka:Vuonna 1631 syntyneet Luokka:Vuonna 1677 kuolleet
Unkarin myrkkyvuoto

Unkarin myrkkyvuoto on 4. lokakuuta 2010 Länsi-Unkarissa Veszprémin läänissä Ajkan kaupungissa tapahtunut teollisuusonnettomuus. Alumiiniyhtiö Magyar Aluminium Zrt:n (MAL) Ajkan alumiinitehtaan lieteallas murtui, ja ympäristöön valui lähes miljoona tonnia emäksistä lipeää, rautaoksidia, lyijyä, kadmiumia, arseenia, elohopeaa ja kromia sisältävää ruosteenpunaista lietettä. WWF:n mukaan lietepato oli vuotanut jo kuukausien ajan ennen murtumistaan. Myrkyllinen liete saavutti Tonavan sivuhaaran 7. lokakuuta. Arviolta miljoona kuutiometriä emäksistä lietettä levisi 40 km² alueelle pääosin Devecserin kaupunkiin ja Kolontárin kylään. Tehtaan johtaja Zoltan Bakonyi totesi aluksi televisiohaastattelussa, ettei ”punainen möhnä ei ole mitenkään vaarallista”. Myrkkyvuotoon ja sen aiheuttamiin vammoihin kuoli kymmenen ihmistä, ja onnettomuudessa loukkaantui noin 200 ihmistä. == Seuraukset == Kotinsa menettäneet saivat uudet asunnot, mutta osa Devecserin asukkaista ei ole tyytyväisiä saamiinsa korvauksiin tai onnettomuuden jälkihoitoon. Osa heistä on tarvinnut esimerkiksi useita ihonsiirteitä. Lähes 20 prosenttia asukkaista muutti onnettomuuden jälkeen pois, ja kaupunkiin jäi 4 400 asukasta. Onnettomuudesta ei tuomittu ketään. Tammikuussa 2016 unkarilaisoikeus vapautti entisen tehtaanjohtajan syytteistä. Tehdas otettiin pian onnettomuuden jälkeen valtion ohjaukseen, lietealtaat korjattiin ja tehtaan käyttöä jatkettiin. Kuusi vuotta onnettomuuden jälkeen maaperä tehtaan ympärillä oli yhä punaista. == Lähteet == == Aiheesta muualla == Luokka:Teollisuuskatastrofit Myrkkyvuoto Luokka:Vuoden 2010 onnettomuudet Luokka:Ympäristökatastrofit
Sekihan

Sekihan (赤飯), kirjaimellisesti "punainen riisi", on perinteinen japanilainen ruoka. Se on hieman tahmeaa riisiä, joka kiehutetaan azukipapujen kanssa. Pavut antavat ruoalle sen punaisen värin, siksi siis nimi. Sekihania tarjotaan usein Japanissa erikoistapahtumina läpi vuoden, kuten esimerkiksi häissä, syntymäpäivillä ja joissakin juhlissa, kuten Shichi-go-sanissa. Sekihan yhdistetään niin vahvasti juhlintaan, että kielenkäytössä "syödään sekihania" on saanut merkityksen "juhlitaan". Uskotaan, että sekihania käytetään juhlissa juuri sen punaisen värin vuoksi, sillä punainen on Japanissa onnellisuuden symboli. Ruoka syödään usein heti valmistamisen jälkeen, mutta sen voi syödä myös huoneenlämpöisenä esimerkiksi osana bentoon pakattuja eväitä. Sekihania syödään perinteisesti gomashion, seesaminsiementen ja suolan sekoituksen kanssa. Luokka:Japanilainen keittiö
Takoyaki

Takoyaki (たこ焼き, 蛸焼, kirjaimellisesti paistettu tai grillattu mustekala) on suosittu japanilainen ruoka, joka valmistetaan paloitellusta tai kokonaisesta mustekalasta, tempurasta, suolatusta inkivääristä ja vihersipulista. Sen päällystykseen käytetään okonomiyakikastiketta, ponzua, majoneesia, aonoria ja katsuobushia. Ruoka tuli suosituksi ensi kerran Taisho-kaudella OsakassaTakoyaki, Tako (Octopus) Ball Recipe , jossa Endo Tomekichi -nimistä katukauppiasta kutsutaan sen keksijäksi.Takoyaki: Icon of Osaka Takoyakia voi löytää issen-yoshokuksi (壹銭洋食) kutsutuista kaupungeista. ==Katso myös== *Japanilainen keittiö ==Lähteet== Luokka:Japanilainen keittiö Luokka:Nilviäisruoat
Hiyayakko

Hiyayakko (冷奴, kylmä tofu) on suosittu japanilainen ruoka, joka valmistetaan jäähtyneestä tofusta. Sitä tarjoillaan useimmin kesäaikaan. Hiyayakkossa käytetään kahta erilaista tofua: kinugoshia, jota käytetään useammin, ja harvinaisempaa momenia. Talvisin yudofua tarjoillaan hiyayakkoa useammin. ==Päällysteet== Hiyayakkon päällysteet vaihtelevat talouksien ja ravintoloiden mukaan, mutta yleisin päällysteyhdistelmä on paloiteltu vihersipuli katsuobushilla ja soijakastikkeella. Muita päällysteitä ovat esimerkiksi veripeippien lehdet, yuzun kuori, paloiteltu myoga, raastettu inkivääri, paloiteltu okra, sinappi sekä luumutahna. ==Katso myös== *Tofu *Japanilainen keittiö ==Aiheesta muualla== * Hiyayakko - Japanese Basic Recipes Bob & Angie/Recipe Luokka:Japanilainen keittiö
Beni shōga

thumb|Beni shōgaa. Beni shōga (紅生姜) on japanilainen ruoka ja yksi tsukemonon laji. Se valmistetaan ohuiksi suikaleiksi leikatusta inkivääristä, värjätään punaiseksi ja suolataan umezussa. Beni shōgaa tarjoillaan monien japanilaisten ruokien, kuten gyūdonin, okonomiyakin ja yakisoban, kanssa. Luokka:Japanilainen keittiö
Aldolit

Aldoli on β-hydroksyyliryhmän sisältävä aldehydi tai ketoni. Alun perin nimitys aldoli tarkoitti erityisesti 3-hydroksibutanaalia mutta on sittemmin laajentunut tarkoittamaan muitakin yhdisteitä, jotka muodostuvat enolaattivälivaiheen kautta aldoliadditiolla. ==Ominaisuudet== Aldolit ovat suhteellisen pysymättömiä ja reagoivat helposti edelleen. Erityisesti happamissa olosuhteissa aldoleista eliminoituu vesimolekyyli ja tuotteena muodostuu tyydyttymätön karbonyyliyhdiste. Reaktiota kutsutaan aldolikondensaatioksi, ja sillä on useita merkittäviä sovelluksia. Aldoleista, jotka ovat β-hydroksyylialdehydejä, voidaan valmistaa dioleja vedyttämällä. Ne saattavat myös polymeroitua.Christian Kohlpaintner, Markus Schulte, Jürgen Falbe, Peter Lappe, Jürgen Weber & Guido D. Frey: Aldehydes, Aliphatic, Ullmann's Encyclopedia of Industrial Chemistry, John Wiley & Sons, New York, 2013 Teoksen verkkoversio Viitattu 10.12.2019 Aldolien kiehumispisteet ovat vastaavia aldehydejä korkeampia vetysidosten vaikutuksen vuoksi. Normaalissa ilmanpaineessa ne kuitenkin hajoavat, joten niiden eristämiseen on käytettävä alipainetislausta. Varsinkin pienimolekyyliset aldolit liukenevat erittäin helposti veteen ja orgaanisiin liuottimiin. ==Lähteet== Luokka:Aldehydit Luokka:Ketonit
USS Nevada (BB-36)

USS Nevada (runkonumero BB-36) oli Yhdysvaltain laivaston Nevada-luokan taistelulaiva. Se oli ainoa Yhdysvaltain laivaston taistelulaivoista, joka selvisi merikelpoisena hyökkäyksestä Pearl Harboriin, vaikka siihen osui torpedo ja ainakin viisi pommiaSturton, 2008, s. 204. Luokan alusten panssarointi toteutettiin "kaikki tai ei mitään" () -periaatteen mukaisena. Siinä keskeiset aluksen osat suojattiin hyvin, mutta muut osat jätettiin suojatta. Nevada ja Oklahoma olivat myös Yhdysvaltain ensimmäiset, pelkästään polttoöljyä käyttäneet taistelulaivat.Crawford: s. 244 == Valmistus == Alus tilattiin Fore River Shipbuilding Companyltä, missä köli laskettiin 4. marraskuuta 1912. Alus laskettiin vesille 11. heinäkuuta 1914 ja valmistui 11. maaliskuuta 1916.Whitley, M. J. s. 253 == Palvelus == Palvelukseenotettaessa USS Nevada liitettiin26. toukokuuta 1916 Yhdysvaltain Atlantin laivastoon tukikohtanaan Rhode Islandin Newport. Ennen Yhdysvaltain liittymistä ensimmäiseen maailmansotaan alus teki useita harjoituspurjehduksia sekä erilaisia koulutustehtäviä Virginian Norfolkista Karibianmerelle. === Ensimmäinen maailmansota === Yhdysvaltain liityttyä sotaan vuonna 1917 Nevadaa ei kuitenkaan lähetetty Eurooppaan, koska Britteinsaarilla ollut öljypula ei olisi mahdollistanut aluksen huoltoa. Alus lähti vasta 13. elokuuta 1918 Eurooppaan ja se saapui 23. elokuuta Berehaveniin Irlantiin Utahin ja Oklahoman kanssa muodostaen kontra-amiraali Thomas S. Rodgersin komentaman 6. taistelulaivaviirikön. Viirikkö partioi sodan lopun, mutta ilman taistelukosketusta. === Sotien välinen aika === Alus läpikävi modernisointi- ja muutostöitä. Ensimmäisen maailmansodan jälkeen Nevada palveli Atlantilla. Alus oli sijoitettuna Tyynenmeren laivastoon, ainakin myöhempänä kautena ja sen ankkuripaikka oli Pearl Harbor Havaijin Oahulla. === Toinen maailmansota === Nevada vaurioitui hyökkäyksessä Pearl Harboriin 7. joulukuuta 1941. Merkittävimmistä laivaston sotaoperaatioista, Nevada osallistui Normandian maihinnousuun. Alus toimi jonkin aikaa maihinnousun jälkeen eteläisen Ranskan alueella. Myöhemmin se palasi takaisin entiselle toiminta-alueelleen Tyynelle valtamerelle. Alus vaurioitui Tyynellämerellä, kun siihen osui kamikaze-kone sekä rannikkotykistön tulitusta. === Kylmä sota === Nevada palasi Pearl Harboriin oltuaan sodan päätyttyä miehitystehtävissä Tokionlahdella. Se todettiin liian vanhaksi ja sitä päätettiin käyttää maalilaivana Operaatio Crossroads -ydinasetestissä vuonna 1946. Selvittyään "Able"- ja "Baker"-testeistä se upotettiin 31. heinäkuuta 1948. ==Lähteet== * * * ===Viitteet=== == Aiheesta muualla == Luokka:Tyynenmeren hylyt Luokka:Nevada- luokan taistelulaivat Luokka:Yhdysvaltalaiset ensimmäisen maailmansodan taistelulaivat Luokka:Yhdysvaltalaiset toisen maailmansodan taistelulaivat